הרלן קובן

הרלן קובן (באנגלית: Harlan Coben; נולד ב-4 בינואר 1962) הוא סופר יהודי-אמריקאי שכותב ספרי מתח.

 ביוגרפיה 
קובן נולד בעיר ניוארק במדינת ניו ג'רזי להורים יהודים מהמעמד הבינוני אשר שם משפחתם המקורי היה "כהן". סבו, חיים כהן, נולד בירושלים, ומשפחתו היגרה לארצות הברית בסביבות שנות העשרים של המאה העשרים.

הוא למד מדע המדינה במכללת אמהרסט ולאחר מכן עבד בענף התיירות, בחברה בבעלות סבו. ספרו הראשון הופיע בשנת 1990. לאחר מכן התחיל לכתוב סדרת ספרי מתח שגיבורה הראשי הוא מיירון בוליטר, כדורסלן לשעבר וסוכן ספורט שלעיתים קרובות מעורב בחקירות פשעים. הסדרה גרפה ארבעה פרסים. עד 2023 פרסם 31 ספרי מתח שהפכו לרבי-מכר, שניים מהם צעדו ברשימת רבי-המכר היוקרתית של "הניו יורק טיימס". ספריו מצטיינים בעלילה מהירה ורבת תפניות ובסוף מפתיע.

קובן מתגורר בניו ג'רזי עם אשתו אן ארמסטרונג-קובן, רופאת ילדים, וארבעת ילדיהם.

הוא ביקר בישראל חמש פעמים, ויש לו קרובי משפחה בראשון לציון. את יחסו המיוחד לישראל הביע בכך שעל פי דרישתו הופיעו ספריו "תחזיקו חזק" ו"דם חם", שיצאו לאור בשנים 2008 ו-2009 בהתאמה, בעת ובעונה אחת בארצות הברית ובישראל.

ב-2018 חתם עם חברת נטפליקס על חוזה שבמסגרתו 14 מספריו יהפכו לסדרות טלוויזיה בהפקתו.

עלילת בסיס בספריו
ברוב ספריו יש עלילה יסודית החוזרת על עצמה:
 הגיבור מתואר כאדם תמים אך מואשם בשלב כלשהו ברצח.
 לגיבור יש בן/בת זוג שהוא מעריך ומעריץ.
 לגיבור יש דמות של "החבר הטוב ביותר" שמוכן למסור את חייו בעבורו.
 לרוב, הסיפור מתרחש סביב היעלמות מסתורית של אדם מסביבת הגיבור.
 העלילה מתרחשת בדרך כלל בניו ג'רזי, אך גם במנהטן.
 יש קשר בין הספרים - מופיעות דמויות וסיטואציות שהוזכרו בספרים אחרים, אף על פי שאין קשר עלילתי מוצהר בין הספרים.

ספריו
הרלן קובן פרסם 39 ספרים (וסיפור קצר אחד), מתוכם 32 תורגמו לעברית, רובם בידי ירון פריד. 24 מהספרים יצאו בהוצאת "ידיעות ספרים", ואילו אחרים יצאו בהוצאת "כנרת". להלן רשימת ספריו של הרלן קובן לפי סדר יציאתם לאור בארצות הברית:

+#שם הספרתאריך היציאההערות באנגלית בעברית  בישראל 1 Play Dead 1990 טרם יצא הספר חזר להדפסה בבריטניה ובארצות הברית. 2 Miracle Cure 1991 טרם יצא הספר חזר להדפסה בבריטניה ובארצות הברית. 3 Deal Breaker משחק מסוכן 1995 אוגוסט 2007 הספר הראשון בסדרת "מיירון בוליטר". 4 Drop Shot מכת מחץ 1996 דצמבר 2007 הספר השני בסדרת "מיירון בוליטר". 5 Fade Away  1996 ספטמבר 2008 הספר השלישי בסדרת "מיירון בוליטר". 6 Back Spin מעגל מכושף 1997ינואר 2010 הספר הרביעי בסדרת "מיירון בוליטר". 7One False Moveמהלך מוטעה 1998אוקטובר 2010 הספר החמישי בסדרת "מיירון בוליטר". 8 The Final Detail מסלול מכשולים 1999 יולי 2012 הספר השישי בסדרת "מיירון בוליטר". 9 Darkest Fearמלכודת מאוחרת 2000ינואר 2014 הספר השביעי בסדרת "מיירון בוליטר". 10 Tell No One אל תגלה 2001 ינואר 2006 הספר עובד לסרט צרפתי. 11 Gone For Good הנעלמים 2002 מרץ 2004 הספר זכה במקום שלישי בסקר "הספרים האהובים ביותר על הישראלים".
עובד בשנת 2021 למיני סדרה צרפתית. 12 No Second Chance ההזדמנות האחרונה 2003 דצמבר 2004עובד בשנת 2015 למיני סדרה צרפתית. 13 Just One Look דיו חיוור 2004 מאי 2005עובד בשנת 2025 לסדרה בנטפליקס 14 The Innocent התמימים 2005 מאי 2006הספר עובד לסדרת הטלוויזיה הספרדית "התמימים", שעלתה בנטפליקס ב-2021. 15 The Rise and Fall of Super D 2005 טרם יצא סיפור קצר בסדרת "מיירון בוליטר". 16 Promise Me הבטיחי לי 2006 ינואר 2007 הספר השמיני בסדרת "מיירון בוליטר". 17 The Woods היער 2007 יולי 2007עובד בשנת 2020 למיני סדרה פולנית. 18 Hold Tight תחזיקו חזק 2008 אפריל 2008עובד בשנת 2022 לסדרת טלוויזיה פולנית. 19Long Lostדם חם 2009מרץ 2009הספר התשיעי בסדרת "מיירון בוליטר". 20Caughtמשחק הציד2010אפריל 2010 21Live Wireאבק שרפה2011אפריל 2011הספר העשירי בסדרת "מיירון בוליטר". 22 Shelterמחסה 2011 פברואר 2011 הספר הראשון בסדרת "מיקי בוליטר" (אחיינו של מיירון).
עובד בשנת 2023 לסדרה בפריים וידאו. 23Seconds Awayמרחק של שניות 2012 אפריל 2013 הספר השני בסדרת "מיקי בוליטר" (אחיינו של מיירון). 24Stay Closeתישאר קרוב 2012 ינואר 2013עובד בשנת 2021 למיני סדרה באותו שם. 25Six Yearsשש שנים 2013יולי 2014 26 Foundסודות באפלה 2014 נובמבר 2015 הספר השלישי בסדרת "מיקי בוליטר" (אחיינו של מיירון). 27 Missing Youהנעדרים 2014פברואר 2016עובד בשנת 2025 לסדרה בנטפליקס. 28 The Strangerאדם זר 2015 ינואר 2016 הופעת אורח של מיירון בוליטר.
הספר עובד בשנת 2020 למיני סדרה בריטית. 29Fool Me Onceהטעות כולה שלך 2016 אפריל 2017עובד בשנת 2024 לסדרה בנטפליקס.30Homeבבית 2016 אפריל 2018 הספר האחד-עשר בסדרת "מיירון בוליטר".31Don't Let Goאל תעזוב2017פברואר 2019הופעת אורח של מיירון בוליטר למשך כמה עמודים.32Run Awayהבריחה2019יוני 2020עובד בשנת 2026 למיני סדרה באותו שם.33The Boy from the Woodsהילד מהיער2020מאי 2021הספר הראשון בסדרת "ויילד"34Winניצחון20212022 הספר הראשון בסדרת "וינדזור הורן לוקווד השלישי (ווין)"
(חברו הטוב של מיירון).35The matchקרבת דם2022אוגוסט 2023הספר השני בסדרת "ויילד"36I Will Find Youאני אמצא אותך2023דצמבר 202437Think twiceתחשוב פעמיים2024נובמבר 2025הספר השנים עשר בסדרת "מיירון בוליטר".38Nobody's Fool2025טרם תורגם39Gone Before Goodbye2025טרם תורגםנכתב בשיתוף עם ריס וית'רספון

 סרטים וסדרות טלוויזיה 
ספרו הראשון של קובן שעובד למסך היה "אל תגלה". הבמאי גיום קאנה יצר סרט בשפה הצרפתית המבוסס על הספר, בשם Ne le dis à personne, בשנת 2006.

ספרו של קובן "ההזדמנות האחרונה" משנת 2003 הפך לבסיס למיני-סדרה הצרפתית ב-2015 באותו השם. שנתיים לאחר גם "דיו חיוור" הפך למיני סדרה צרפתית.

קובן יצר את תוכנית הטלוויזיה הבריטית "החמישייה", ששודרה לראשונה באפריל 2016 בערוץ סקיי 1 בבריטניה.

קובן יצר את תוכנית הטלוויזיה הצרפתית-בריטית "מוגנים", ששודרה לראשונה בנטפליקס ב-190 מדינות ב-10 במאי 2018.

באוגוסט 2018 חתם קובן על חוזה של מיליוני דולרים לחמש שנים עם חברת נטפליקס האמריקאית. במסגרת העסקה, 14 מהרומנים של קובן יהפכו לסדרות או סרטים מקוריים של נטפליקס, כאשר הוא ישמש כמפיק בפועל בכל הפרויקטים. הסדרה הראשונה ששודרה במסגרת העסקה הייתה "אדם זר", המבוססת על הרומן שלו באותו השם, ושודרה לראשונה בינואר 2020. באוקטובר 2022, פורסם כי נטפליקס האריכה את העסקה בארבע שנים נוספות, כאשר סדרת "מיירון בוליטר" תעובד גם היא. ב-20 בפברואר 2023, "Fool Me Once" הוכרז כעיבוד קרוב בהפקה לנטפליקס. סדרת הטלוויזיה בשמונה חלקים היא עיבוד לרומן משנת 2016.בשנת 2024, "Fool Me Once" שודרה בנטפליקס.

בשנת 2022, אולפני אמזון הכריזו על תוכניות להפיק סדרה המבוססת על הרומן הראשון של מיקי בוליטר "מחסה".הסדרה, "המקלט של הרלן קובן", יצאה לאקרנים ב-18 באוגוסט 2023.

+רשימת מיני הסדרות המבוססות על ספריו או נכתבו על ידו ושודרות בשידורי הסטרימינגשם הסדרהשודרארץ מוצאשפהפרקיםתאריך היציאהבאנגליתבעבריתThe Fiveהחמישייהסקיי 1בריטניהאנגלית10אפריל 2016Safeמוגניםנטפליקסבריטניהאנגלית8מאי 2018Shelterמחסהפריים וידאובריטניהאנגלית8אוגוסט 2023The Strangerאדם זרנטפליקסבריטניהאנגלית8ינואר 2020The Woodsביערפוליןפולנית6יוני 2020The Innocentהתמימיםספרדספרדית8אפריל 2021Gone for Goodהנעלמיםצרפתצרפתית5אוגוסט 2021Stay Closeתישאר קרובבריטניהאנגלית8דצמבר 2021Hold Tightתחזיקו חזקפוליןפולנית6אפריל 2022Fool Me Onceהטעות כולה שלךבריטניהאנגלית8ינואר 2024Missing You הרלן קובן: הנעדריםבריטניהאנגלית5ינואר 2025Just One Lookהרלן קובן: דיו חיוורפוליןפולנית6מרץ 2025Caughtהרלן קובן: משחק הצידארגנטינהספרדית6מרץ 2025Run Away הרלן קובן: הבריחהבריטניהאנגלית8ינואר 2025I Will Find Youאני אמצא אותךארצות הבריתאנגלית8טרם פורסם

פרסים
 פרס אדגר אלן פו, המוענק על ידי ארגון סופרי המסתורין של אמריקה.
 פרס שיימוס, המוענק על ידי ארגון סופרי הבלשים הפרטיים של אמריקה.
 פרס אנתוני בוצ'ר, המוענק בכנס השנתי לספרות מסתורין על שם אנתוני בוצ'ר.

קובן הוא הסופר הראשון שזכה בכל שלושת הפרסים הללו.

קישורים חיצוניים





 מתוך הפרק הראשון של הספר "מסלול מכשולים", באתר טקסט

  (הטענה בדבר שמו של קובן בראש הכתבה אינה נכונה)
 אריק גלסנר, על הרלן קובן, 17 במאי 2008










הערות שוליים

קטגוריה:סופרים יהודים אמריקאים
קטגוריה:סופרי מתח ואימה אמריקאים
קטגוריה:זוכי פרס אדגר
קטגוריה:אמריקאים ילידי ניו ג'רזי
קטגוריה:ניוארק (ניו ג'רזי): אישים
קטגוריה:בוגרי מכללת אמהרסט
קטגוריה:אמריקאים שנולדו ב-1962